CELEX: 32005R1822
Language: el
Date: 2005-11-08 00:00:00
Title: Κανονισμός (ΕΚ) αριθ. 1822/2005 της Επιτροπής, της 8ης Νοεμβρίου 2005, για τροποποίηση του κανονισμού (ΕΚ) αριθ. 466/2001 σχετικά με τα επίπεδα των νιτρικών αλάτων σε ορισμένα λαχανικά   (Κείμενο που παρουσιάζει ενδιαφέρον για τον ΕΟΧ)

9.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 293/11
            
         
      ΚΑΝΟΝΙΣΜΌΣ (ΕΚ) αριθ. 1822/2005 ΤΗΣ ΕΠΙΤΡΟΠΉΣ
   
   της 8ης Νοεμβρίου 2005
   για τροποποίηση του κανονισμού (ΕΚ) αριθ. 466/2001 σχετικά με τα επίπεδα των νιτρικών αλάτων σε ορισμένα λαχανικά
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 315/93 του Συμβουλίου, της 8ης Φεβρουαρίου 1993, για τη θέσπιση κοινοτικών διαδικασιών για τις προσμείξεις των τροφίμων (1), και ιδίως το άρθρο 2 παράγραφος 3,
   Μετά τη γνωμοδότηση της επιστημονικής επιτροπής τροφίμων (ΕΕΤ),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 466/2001 της Επιτροπής, της 8ης Μαρτίου 2001, για τον καθορισμό μέγιστων τιμών ανοχής για ορισμένες προσμείξεις στα τρόφιμα (2), όπως τροποποιήθηκε από τον κανονισμό (ΕΚ) αριθ. 563/2002 (3), προβλέπει συγκεκριμένα ειδικά μέτρα για τα επίπεδα των νιτρικών αλάτων στα μαρούλια και τα σπανάκια και καθορίζει μεταβατικές περιόδους κατά τη διάρκεια των οποίων τα μαρούλια και τα σπανάκια που περιέχουν νιτρικά άλατα σε επίπεδο που υπερβαίνει τις μέγιστες τιμές ανοχής μπορούν να διατεθούν στην αγορά εντός της εθνικής επικράτειας.
            
         
               (2)
            
            
               Παρά τις εξελίξεις στην εφαρμογή της ορθής γεωργικής πρακτικής, η παρακολούθηση των στοιχείων από τα κράτη μέλη δείχνει συνεχιζόμενα προβλήματα στην συμμόρφωση προς τα μέγιστα επίπεδα νιτρικών αλάτων για τα μαρούλια και τα σπανάκια.
            
         
               (3)
            
            
               Πολλές από τις παραλείψεις συμμόρφωσης προς τις μέγιστες τιμές ανοχής για τα νωπά σπανάκια σημειώνονται κατά τον Οκτώβριο. Η καλοκαιρινή περίοδος για το σπανάκι επί του παρόντος περιλαμβάνει τον Οκτώβριο, ενώ για τα μαρούλια ο Οκτώβριος θεωρείται περίοδος χειμώνα. Για περισσότερη συνέπεια, ο Οκτώβριος θα πρέπει να περιλαμβάνεται στην περίοδο του χειμώνα για τα νωπά σπανάκια.
            
         
               (4)
            
            
               Ως προς τις περιφέρειες είναι δύσκολο να τηρηθεί το επίπεδο νιτρικών αλάτων κάτω από το μέγιστο όριο ανοχής για τα νωπά μαρούλια και τα νωπά σπανάκια, παραδείγματος χάρη λόγω λιγότερης καθημερινής ηλιοφάνειας, ορισμένα κράτη μέλη έχουν ζητήσει παρεκκλίσεις και υπέβαλαν επαρκείς πληροφορίες για να αποδείξουν ότι διεξάγονται έρευνες για να διευκολυνθεί η μείωση των επιπέδων στο μέλλον.
            
         
               (5)
            
            
               Εν αναμονή περαιτέρω εξελίξεων στην εφαρμογή της ορθής γεωργικής πρακτικής, είναι ενδεδειγμένο τα ενλόγω κράτη μέλη να επιτρέψουν για περιορισμένη περίοδο νωπά μαρούλια και νωπά σπανάκια που περιέχουν νιτρικά άλατα άνω των μέγιστων επιπέδων ανοχής, να διατίθενται στην αγορά αλλά μόνο στην εθνική τους επικράτεια και για εθνική κατανάλωση.
            
         
               (6)
            
            
               Τα νιτρικά άλατα είναι παρόντα σε άλλα λαχανικά, μερικές φορές σε υψηλά επίπεδα. Για να ενημερωθούν οι μέλλουσες συζητήσεις σχετικά με μια πιο μακροπρόθεσμη στρατηγική της διαχείρισης του κινδύνου από τα νιτρικά άλατα στα λαχανικά, τα κράτη μέλη θα πρέπει να ελέγχουν τα επίπεδα νιτρικών αλάτων στα λαχανικά και να στοχεύουν να μειωθούν τα επίπεδα όπου αυτό είναι εφικτό, συγκεκριμένα εφαρμόζοντας βελτιωμένους κωδικούς ορθής γεωργικής πρακτικής. Μια ενημερωμένη επιστημονική αξιολόγηση κινδύνου από την Ευρωπαϊκή Υπηρεσία Τροφίμων θα βοηθούσε να διευκρινισθούν οι κίνδυνοι που δημιουργούνται από την παρουσία νιτρικών αλάτων στα λαχανικά. Τα μέγιστα επίπεδα που ορίζονται στον κανονισμό (ΕΚ) αριθ. 466/2001 θα αναθεωρηθούν λαμβάνοντας υπόψη πληροφορίες από τις προαναφερθείσες δραστηριότητες.
            
         
               (7)
            
            
               Ο κανονισμός (ΕΚ) αριθ. 466/2001 θα πρέπει να τροποποιηθεί ανάλογα.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 466/2001 τροποποιείται ως εξής:
   
               1)
            
            
               Το άρθρο 3 διαγράφεται.
            
         
               2)
            
            
               Εισάγεται το ακόλουθο άρθρο 3α:
               «Άρθρο 3α
               Τα κράτη μέλη θα ελέγχουν τα επίπεδα νιτρικών αλάτων στα λαχανικά που περιέχουν νιτρικά άλατα σε σημαντικά επίπεδα, ιδιαίτερα στα λαχανικά με πράσινα φύλλα, και θα κοινοποιούν τα αποτελέσματα στην Επιτροπή μέχρι τις 30 Ιουνίου κάθε έτους.»
            
         
               3)
            
            
               Εισάγεται το ακόλουθο άρθρο 3β:
               «Άρθρο 3β
               1.   Κατά παρέκκλιση του άρθρου 1 παράγραφος 1, επιτρέπεται στο Βέλγιο, την Ιρλανδία, τις Κάτω Χώρες και το Ηνωμένο Βασίλειο μέχρι τις 31 Δεκεμβρίου 2008 να διαθέτουν στην αγορά νωπά σπανάκια που έχουν καλλιεργηθεί και προορίζονται για κατανάλωση στην επικράτειά τους με περιεκτικότητα νιτρικών αλάτων ανώτερη των ανωτάτων επιπέδων που ορίζονται στο σημείο 1.1 του παραρτήματος I.
               2.   Κατά παρέκκλιση του άρθρου 1 παράγραφος 1, επιτρέπεται στην Ιρλανδία και το Ηνωμένο Βασίλειο μέχρι τις 31 Δεκεμβρίου 2008 να διαθέτουν στην αγορά νωπά μαρούλια που έχουν καλλιεργηθεί και προορίζονται για κατανάλωση εντός της επικρατείας τους και των οποίων η συγκομιδή έγινε κατά τη διάρκεια του έτους με περιεκτικότητα νιτρικών αλάτων υψηλότερη των ανωτάτων επιπέδων που ορίζονται στο σημείο 1.3 του παραρτήματος I.
               Κατά παρέκκλιση του άρθρου 1 παράγραφος 1, επιτρέπεται στη Γαλλία μέχρι τις 31 Δεκεμβρίου 2008 να διαθέτει στην αγορά νωπά μαρούλια που έχουν καλλιεργηθεί και προορίζονται για κατανάλωση εντός της επικρατείας της και των οποίων η συγκομιδή έγινε από την 1η Οκτωβρίου έως τις 31 Μαρτίου με περιεκτικότητα νιτρικών αλάτων ανώτερων των ανωτέρων επιπέδων που ορίζονται στο σημείο 1.3 του παραρτήματος I.»
            
         
               4)
            
            
               Το τμήμα 1 του παραρτήματος I του κανονισμού (ΕΚ) αριθ. 466/2001 αντικαθίσταται από τον πίνακα όπως ορίζεται στο παράρτημα του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε κράτος μέλος.
      Βρυξέλλες, 8 Νοεμβρίου 2005.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 37 της 13.2.1993, σ. 1· κανονισμός όπως τροποποιήθηκε από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).
   
      (2)  ΕΕ L 77 της 16.3.2001, σ. 1· κανονισμός όπως τροποποιήθηκε από τον κανονισμό (ΕΚ) αριθ. 856/2005 (ΕΕ L 143 της 7.6.2005, σ. 3).
   
      (3)  ΕΕ L 86 της 3.4.2002, σ. 5.
   
      ΠΑΡΑΡΤΗΜΑ
      Το τμήμα 1 του παραρτήματος I του κανονισμού (ΕΚ) αριθ. 466/2001 αντικαθίσταται από το ακόλουθο:
      
         «Τμήμα 1:   Νιτρικά άλατα
         
                     Προϊόν
                  
                  
                     Μέγιστο επίπεδο (mg NO3/kg)
                  
                  
                     Μέθοδος δειγματοληψίας
                  
                  
                     Μέθοδος ανάλυσης αναφοράς
                  
               
                     
                                 1.1.
                              
                              
                                 Νωπά σπανάκια (1) (Spinacia oleracea)
                              
                           
                  
                     Συγκομιδής από 1ης Οκτωβρίου έως 31 Μαρτίου
                  
                  
                     3 000
                  
                  
                     Οδηγία 2002/63/EK (2)
                     
                  
                  
                      
                  
               
                     Συγκομιδής από 1ης Απριλίου έως 30 Σεπτεμβρίου
                  
                  
                     2 500
                  
               
                     
                                 1.2.
                              
                              
                                 Σπανάκια συντηρημένα, κατεψυγμένα ή βαθείας ψύξης
                              
                           
                  
                      
                  
                  
                     2 000
                  
                  
                     Οδηγία 2002/63/EK
                  
                  
                      
                  
               
                     
                                 1.3.
                              
                              
                                 Νωπά μαρούλια (Lactuca sativa L.) (μαρούλια προστατευόμενης και ελεύθερης καλλιέργειας) εξαιρουμένου του μαρουλιού που αναφέρεται στο σημείο 1.4.
                              
                           
                  
                     Συγκομιδής από 1ης Οκτωβρίου έως 31 Μαρτίου:
                  
                  
                      
                  
                  
                     Οδηγία 2002/63/ΕΚ. Εντούτοις, ο ελάχιστος αριθμός μονάδων ανά εργαστηριακό δείγμα είναι 10
                  
                  
                      
                  
               
                     Μαρούλια που καλλιεργήθηκαν κάτω από κάλυψη
                  
                  
                     4 500 (3)
                     
                  
               
                     Μαρούλια που καλλιεργήθηκαν στην ελεύθερη ατμόσφαιρα
                  
                  
                     4 000 (3)
                     
                  
               
                     Συγκομιδής από 1ης Απριλίου έως 30 Σεπτεμβρίου:
                  
                  
                      
                  
               
                     Μαρούλια που καλλιεργήθηκαν κάτω από κάλυψη
                  
                  
                     3 500 (3)
                     
                  
               
                     Μαρούλια που καλλιεργήθηκαν στην ελεύθερη ατμόσφαιρα
                  
                  
                     2 500 (3)
                     
                  
               
                     
                                 1.4.
                              
                              
                                 Μαρούλια τύπου «Iceberg» (4)
                                 
                              
                           
                  
                     Μαρούλια που καλλιεργήθηκαν κάτω από κάλυψη
                  
                  
                     2 500 (3)
                     
                  
                  
                     Οδηγία 2002/63/ΕΚ. Εντούτοις, ο ελάχιστος αριθμός μονάδων ανά εργαστηριακό δείγμα είναι 10
                  
                  
                      
                  
               
                     Μαρούλια που καλλιεργήθηκαν στην ελεύθερη ατμόσφαιρα
                  
                  
                     2 000 (3)
                     
                  
               
                     
                                 1.5.
                              
                              
                                 Βρεφικές τροφές και επεξεργασμένα τρόφιμα με βάση τα δημητριακά για βρέφη και μικρά παιδιά (5)
                                     (6)
                                 
                              
                           
                  
                      
                  
                  
                     200
                  
                  
                     Οδηγία 2002/63/ΕΚ (διατάξεις όπως προβλέπονται για μεταποιημένες τροφές φυτικής προέλευσης και για μεταποιημένες τροφές ζωικής προέλευσης)
                  
                  
                      
                  
               
      
         (1)  Τα μέγιστα επίπεδα για τα νωπά σπανάκια δεν εφαρμόζονται για τα νωπά σπανάκια που πρόκειται να υποβληθούν σε επεξεργασία και τα οποία μεταφέρονται χύμα απευθείας από τον αγρό στην μονάδα επεξεργασίας.
      
         (2)  ΕΕ L 187 της 16.7.2002, σ. 30.
      
         (3)  Σε περίπτωση απουσίας της κατάλληλης επισήμανσης, αναφέρουσας την μέθοδο παραγωγής, εφαρμόζεται το επίπεδο που ισχύει για την περίπτωση μαρουλιών καλλιεργημένων σε ελεύθερη ατμόσφαιρα.
      
         (4)  Περιγράφεται στον κανονισμό (ΕΚ) αριθ. 1543/2001 της Επιτροπής, της 27ης Ιουλίου 2001, για τον καθορισμό της εμπορικής προδιαγραφής που εφαρμόζεται στα μαρούλια, στα κατσαρά αντίδια και στα πλατύφυλλα αντίδια (ΕΕ L 203 της 28.7.2001, σ. 9).
      
         (5)  Παιδικές τροφές για βρέφη και μικρά παιδιά και μεταποιημένες τροφές με βάση τα δημητριακά, όπως ορίζεται στο άρθρο 1 της οδηγίας 96/5/ΕΚ, Ευρατόμ της Επιτροπής, της 16ης Φεβρουαρίου 1996, για τις μεταποιημένες τροφές με βάση τα δημητριακά και τις παιδικές τροφές για βρέφη και μικρά παιδιά (ΕΕ L 49 της 28.2.1996, σ. 17). Τα μέγιστα επίπεδα θα πρέπει να εφαρμόζονται στα προϊόντα όπως προτείνονται έτοιμα προς κατανάλωση ή όπως γίνεται η ανασύστασή τους σύμφωνα με τις οδηγίες των παραγωγών.
      
         (6)  Η Επιτροπή θα αναθεωρήσει τα μέγιστα επίπεδα των νιτρικών αλάτων στα τρόφιμα για βρέφη και μικρά παιδιά μέχρι την 1η Απριλίου 2006 λαμβάνοντας υπόψη την πρόοδο των επιστημονικών και τεχνολογικών γνώσεων.»